62020TO0451(01)_INF
Uznesenie predsedu Všeobecného súdu z 29. októbra 2020 –Facebook Ireland/Komisia
(vec T‑451/20 R)
„Konanie o nariadení predbežného opatrenia – Hospodárska súťaž – Žiadosť o informácie – Článok 18 ods. 3 nariadenia (ES) č. 1/2003 – Návrh na nariadenie predbežných opatrení – Naliehavosť – Fumus boni iuris – Zváženie záujmov“
1.
Konanie o nariadení predbežného opatrenia – Odklad výkonu – Predbežné opatrenia – Podmienky nariadenia – Fumus boni iuris – Naliehavosť – Vážna a nenapraviteľná ujma – Kumulatívna povaha – Zváženie všetkých dotknutých záujmov
(články 278 a 279 ZFEÚ)
(pozri body 23, 24)
2.
Konanie o nariadení predbežného opatrenia – Odklad výkonu – Podmienky nariadenia – Fumus boni iuris – Preskúmanie dôvodov uvedených na podporu žaloby vo veci samej prima facie – Žaloba proti rozhodnutiu Komisie, ktorým sa nariadilo predloženie určitých dokumentov – Dôvody založené na porušení zásady nevyhnutnosti a práva na rešpektovanie súkromného života – Dôvod, ktorý nie je na prvý pohľad nedôvodný
(články 278 a 279 ZFEÚ; Charta základných práv Európskej únie, článok 7; nariadenie Rady č. 1/2003, článok 18 ods. 3)
(pozri body 30, 53, 68, 69)
3.
Hospodárska súťaž – Správne konanie – Žiadosť o informácie – Označenie právnych základov a cieľa žiadosti – Požiadavka nevyhnutného prepojenia medzi požadovanými informáciami a zisťovaným porušením – Miera voľnej úvahy Komisie – Súdne preskúmanie – Rozsah
(článok 101 ZFEÚ; nariadenie Rady č. 1/2003, článok 18 ods. 3)
(pozri body 36 – 52)
4.
Hospodárska súťaž – Správne konanie – Žiadosť o informácie – Porušenie súkromia – Prípustnosť – Podmienky
(Charta základný práv Európskej únie, článok 7; nariadenie Rady č. 1/2003, článok 18 ods. 3)
(pozri body 54 – 67)
5.
Konanie o nariadení predbežného opatrenia – Odklad výkonu – Predbežné opatrenia – Podmienky nariadenia – Vážna a nenapraviteľná ujma – Dôkazné bremeno zaťažujúce účastníka konania, ktorý predbežné opatrenie navrhuje – Riziko zásahu do základných práv – Nedostatočná povaha na to, aby predstavovalo vážnu ujmu – Posúdenie podľa okolností vo veci – Ujma spojená s prezradením citlivých osobných údajov fyzických osôb
(články 278 a 279 ZFEÚ; Charta základných práv Európskej únie, článok 7; Rokovací poriadok Všeobecného súdu, článok 156 ods. 3)
(pozri body 70, 71, 73 – 75, 82 – 94, 114)
6.
Konanie o nariadení predbežného opatrenia – Odklad výkonu – Podmienky nariadenia – Zváženie všetkých dotknutých záujmov – Odklad výkonu rozhodnutia Komisie nariaďujúceho prenos dokumentov, ktoré môžu obsahovať citlivé osobné údaje – Zváženie verejného záujmu Komisie zachovať účinnosť pravidiel Únie v oblasti hospodárskej súťaže a záujmu chrániť právo na súkromný život fyzických osôb – Zavedenie ad hoc konania na preskúmanie dokumentov, ktoré môžu obsahovať citlivé osobné údaje
(článok 278 ZFEÚ; Charta základných práv Európskej únie, článok 7; nariadenie Rady č. 1/2003, článok 18 ods. 3)
(pozri body 115 – 120)
Predmet
Návrh založený na článkoch 278 a 279 ZFEÚ na odklad výkonu rozhodnutia Komisie C(2020) 3011 final zo 4. mája 2020 o konaní podľa článku 18 ods. 3 a článku 24 ods. 1 písm. d) nariadenia Rady (ES) č. 1/2003 (vec AT.40628 – Praktiky Facebooku v oblasti dát)
Výrok
1.
Výkon článku 1 rozhodnutia Európskej komisie C(2020) 3011 final zo 4. mája 2020 o konaní podľa článku 18 ods. 3 a článku 24 ods. 1 písm. d) nariadenia Rady (ES) č. 1/2003 (vec AT.40628 – Praktiky Facebooku v oblasti dát) sa odkladá v rozsahu, v akom sa povinnosť v ňom uložená týka dokumentov, ktoré nemajú súvislosť s obchodnými činnosťami spoločnosti Facebook Ireland Ltd a ktoré obsahujú citlivé osobné údaje, a dokým sa zrealizuje opatrenie uvedené v bode 2 výroku.
2.
Facebook Ireland identifikuje dokumenty, ktoré obsahujú údaje uvedené v bode 1 výroku, a odošle ich Komisii na samostatnom elektronickom nosiči. Tieto dokumenty budú následne umiestnené do virtuálnej dátovej sály, ktorá bude prístupná čo najmenšiemu počtu členov personálu poverených vyšetrovaním, a to za prítomnosti (virtuálnej alebo fyzickej) zodpovedajúceho počtu advokátov spoločnosti Facebook Ireland. Členovia personálu poverení vyšetrovaním preskúmajú a vyberú predmetné dokumenty, pričom pred tým, než pridajú dokumenty považované za relevantné do zložky, dajú advokátom spoločnosti Facebook Ireland možnosť sa k nim vyjadriť. V prípade nesúhlasu vo veci kvalifikácie dokumentu budú mať advokáti spoločnosti Facebook Ireland právo vysvetliť dôvody svojho nesúhlasu. V prípade trvajúceho nesúhlasu bude Facebook Ireland môcť požiadať riaditeľa pre informácie, komunikáciu a médiá generálneho riaditeľstva Komisie pre hospodársku súťaž o rozhodnutie sporu.
3.
Návrh na nariadenie predbežného opatrenia sa v zostávajúcej časti zamieta.
4.
Uznesenie z 24. júla 2020, Facebook Ireland/Komisia (T‑451/20 R), sa zrušuje.
5.
O trovách konania sa rozhodne neskôr.